open-index/open-wikipedia-markdown huggingface dataset:
Επιστροφή φορέα

**Επιστροφή φορέα** (αγγλ. **carriage return**) ή **επιστροφή κυλίνδρου**  ή **επιστροφή σαριό** (από το γαλλικο chariot) λεγόταν αρχικά ένας χαρακτήρας ελέγχου στον κώδικα Baudot σε ένα τηλέτυπο για επιστροφή από το τέλος της γραμμής στην αρχή της και δεν περιλάμβανε τροφοδοσία γραμμής.

Μετέπειτα χρησιμοποιήθηκε σαν όνομα για ένα μηχανισμό ή μοχλό σε μια γραφομηχανή που η χρήση του θα προκαλούσε την κίνηση του κυλίνδρου (σαριό), πάνω στον οποίο ήταν το χαρτί, να επιστρέψει
στην αριστερή πλευρά του χαρτιού αφού είχε γραφτεί μια γραμμή, και συνήθως θα μετακινούσε το χαρτί και στην επόμενη γραμμή. 

Η πρώτη ηλεκτρική επιστροφή φορέα (σε αντίθεση με τον μοχλό που ήταν μηχανικός) εμφανίστηκε στις ηλεκτρικές γραφομηχανές το 1960 σε μοντέλο της εταιρίας Smith Corona. Το πλήκτρο για αυτήν την λειτουργία ονομαζόταν συνήθως *carriage return* (επιστροφή φορέα) ή  return (επιστροφή). Για να βελτιώσουν το πληκτρολόγιο για μη-αγγλομαθείς πελάτες, εισήχθη το σύμβολο  σαν διακριτικό σημάδι του πλήκτρου με την εν λόγω λειτουργία, αφού αυτό το γραφικό θα επικοινωνούσε καλύτερα την ενέργεια του πλήκτρου χωρίς τη χρήση λέξεων.

## Αναλογίες στον υπολογιστή

Στους υπολογιστές ή επιστροφή φορέα με τη συντομογραφία *CR* από το *carriage return*  είναι ένας από τους χαρακτήρες ελέγχου στον κώδικα ASCII, στο Unicode και στον EBCDIC που δίνει εντολή σε έναν εκτυπωτή ή σε κάποιο είδος οθόνης να μετακινήσει τη θέση του δρομέα (σημείο εισαγωγής κειμένου) στην πρώτη θέση της ίδιας γραμμής. Κυρίως χρησιμοποιήθηκε μαζί με την τροφοδοσία γραμμής (line feed), μια μετακίνηση στην επόμενη γραμμή, ενώ η επιστροφή φορέα προηγούμενη της τροφοδοσίας γραμμής σηματοδοτούσε μια νέα γραμμή. Ο όρος προέρχεται από την παραπάνω χρήση (εισαγωγική ενότητα) αφού οι πρώιμοι εκτυπωτές έμοιαζαν με γραφομηχανές, και αυτός ο χαρακτήρας
θα ενεργοποιούσε ένα φυσικό-μηχανικό μηχανισμό επιστροφής φορέα.

Πολλά προγράμματα υπολογιστών χρησιμοποιούν τον χαρακτήρα επιστροφή φορέα , μόνο του ή μαζί με 
τροφοδοσία γραμμής, για να σηματοδοτήσουν το τέλος μιας γραμμής κειμένου, αλλά για αυτήν
την λειτουργία χρησιμοποιούνται και άλλοι χαρακτήρες (δείτε Νέα γραμμή).
Άλλα προγράμματα τον χρησιμοποιούν σαν διαχωριστικό παραγράφου (μια σκληρή επιστροφή).
Επίσης μερικά πρότυπα εισαγάγουν τις δικές τους αναπαραστάσεις χαρακτήρων ελέγχου γραμμής και παραγράφου (π.χ. η HTML χειρίζεται την επιστροφή φορέα και τροφοδοσία γραμμής σαν λευκό-διάστημα.

Στον κώδικα ASCII και Unicode, ο κώδικας χαρακτήρα δεκαδικό 13 (ή  δεκαεξαδικός 0D) ορίζεται να είναι επιστροφή φορέα . Στη C (γλώσσα προγραμματισμού) και άλλες γλώσσες που επηρεάστηκαν από αυτήν η ακολουθία χαρακτήρων, `\r` συμβολίζει αυτόν τον χαρακτήρα..

## Πηγές


Κατηγορία:Κωδικοποίηση χαρακτήρων
Σχηματισμός (γεωλογία)

Στη Γεωλογία με τον όρο **σχηματισμός** ή *γεωλογικός σχηματισμός*, χαρακτηρίζεται η θεμελιώδης τυπική λιθοστρωματική ενότητα μιας γεωγραφικής περιοχής, που αποτελείται από ένα σύνολο γεωλογικών στρωμάτων, (π.χ. ιζηματογενών, εκρηξιγενών ή και μεταμορφωσιγενών πετρωμάτων).

Ειδικότερα κάθε τέτοιος σχηματισμός υποδιαιρείται σε γεωλογικά μέλη, ενώ πολλοί μαζί γεωλογικοί σχηματισμοί συνιστούν μια γεωλογική ομάδα.

Κατηγορία:Γεωλογικοί σχηματισμοί
Κατηγορία:Στρωματογραφία
Αυτοδύναμο Κίνημα Επαναστατικής Πολιτικής

Το **Αυτοδύναμο Κίνημα Επαναστατικής Πολιτικής** (**Α.Κ.Ε.Π.**) είναι μια αριστερή πολιτική οργάνωση, που ιδρύθηκε τον Μάρτιο του 1984. Γενικός γραμματέας της οργάνωσης είναι ο Μάκης Παπαπέτρου.

## Ιστορικό
Το Α.Κ.Ε.Π. ιδρύθηκε το 1984 από πρώην μέλη της Κομμουνιστικής Νεολαίας Ελλάδας, με πρωτοβουλία του Αντώνη Χάλαρη.

Έλαβε μέρος στις βουλευτικές εκλογές του Ιουνίου και του Νοεμβρίου του 1989, του 1990 και στις ευρωεκλογές του 1989.

Ο κύριος όγκος των μελών του κόμματος αποχώρησε κατά τη δεκαετία του 1990. Το 1992 επανεμφανίστηκε με τον τίτλο «*Αυτοδύναμη Κίνηση Εθνικής Πολιτικής*», υποστηρίζοντας απόψεις που επικρίθηκαν ως εθνικιστικές. Μετά το 2005 αυτοπροσδιορίστηκε ως  «*Αυτοδύναμη Κίνηση Επαναστατικής Πολιτικής*», προβάλλοντας θέσεις αναρχοαυτόνομου προσανατολισμού.

Στις αυτοδιοικητικές εκλογές του 2010 υποστήριξε το συνδυασμό «Ελεύθερη Αττική» του Αλέκου Αλαβάνου. Στις ευρωεκλογές του 2014 μετείχε στο ψηφοδέλτιο του Σχεδίου Β, στις δε εθνικές εκλογές του Σεπτεμβρίου του 2015 υποστήριξε το ψηφοδέλτιο της Λαϊκής Ενότητας. Με τη Λαϊκή Ενότητα συμμετείχε και στις ευρωεκλογές του 2019.

## Παραπομπές


## Εξωτερικοί σύνδεσμοι
* 

Κατηγορία:Συνιστώσες της ΛΑ.Ε.
Κατηγορία:Ελληνικά πολιτικά κόμματα
Κατηγορία:Αντικαπιταλιστικά κόμματα στην Ελλάδα
Ξάνθη (πετρελαιοφόρο)

Β.Π. Π/Φ ΞΑΝΘΗ (Πετρελαιοφόρο) / ΑΚ 94, ΑΚ 578,

πρώην ‘EMPIRE TI GOON’. Πρώην ‘STEINGROUND’.Κατασκευάστηκε στα ναυπηγεία Σκωτίας ‘UK – St Monace, Scotland’. Καθελκύστηκε στις 14 Απριλίου 1943. Ύψωσε την Ελληνική Σημαία στην Αλεξάνδρεια στις 1 Αυγούστου 1945 όταν παραχωρήθηκε στο Ελληνικό Βασιλικό Ναυτικό. Αναφέρεται στη δύναμη του Στόλου μετά τον Β’ Παγκόσμιο Πόλεμο. Είχε χωρητικότητα : 1000 ΤΝ (περίπου) και τέθηκε σε υπηρεσία ως βοηθητικό πετρελαιοφόρο λιμένος. Παρέμεινε σε υπηρεσία μέχρι το 1958.

Επεστράφη στο Βρετανικό Βασιλικό ναυτικό στις 12 Νοεμβρίου 1959.

## Πηγές
Κ. Παΐζη - Παραδέλη *Τα πλοία του Ελληνικού Πολεμικού Ναυτικού 1830-1979*, Εκδ. ΓΕΝ Αθήνα

Κατηγορία:Ελληνικά πετρελαιοφόρα
Υγρός στίβος

**Υγρός στίβος** είναι το γενικό όνομα για τα αθλήματα πισίνας. Ορισμένες φορές τα αθλήματα του υγρού στίβου συγχέονται με τα ναυτικά αθλήματα, που είναι αθλήματα που διεξάγονται στη θάλασσα (ιστιοπλοΐα, ταχυπλοΐα), ή σε λίμνες (κωπηλασία).

## Αθλήματα

Ο **υγρός στίβος** περιλαμβάνει τα εξής ολυμπιακά αθλήματα:

* Κολύμβηση
* Καταδύσεις
* Υδατοσφαίριση
* Καλλιτεχνική κολύμβηση (μέχρι το 2017 ονομαζόταν συγχρονισμένη κολύμβηση)

Επίσης, στον υγρό στίβο περιλαμβάνονται και διάφορα μη ολυμπιακά αθλήματα, όπως:

* Υποβρύχια κολύμβηση
* Υποβρύχιο πόλο
* Τεχνική κολύμβηση 

## Εξωτερικοί σύνδεσμοι
* 
* 

Κατηγορία:Αθλήματα
Κατηγορία:Ολυμπιακά αθλήματα
Κατηγορία:Ναυταθλήματα
Σχηματισμός (στρατιωτικός)

Στην στρατιωτική τακτική με τον όρο **σχηματισμός** ή ευρύτερα *στρατιωτικός σχηματισμός* χαρακτηρίζεται μεγάλη στρατιωτική μονάδα που διοικείται από ανώτατο αξιωματικό και συγκροτείται από επιμέρους στρατιωτικές μονάδες διαφόρων Όπλων και Σωμάτων.

Γενικά υφίστανται τέσσερις βαθμίδες στρατιωτικού σχηματισμού, που κατ' αύξουσα διαβάθμιση είναι:
# Η Ταξιαρχία, στην οποία ο Διοικητής είναι Ταξίαρχος
# Η Μεραρχία, στην οποία ο Διοικητής είναι Υποστράτηγος
# Το Σώμα Στρατού, στην οποία ο Διοικητής είναι Αντιστράτηγος
# Η Στρατιά, στην οποία ο Διοικητής είναι Στρατηγός

Στην σύγχρονη εποχή πολλές φορές παρατηρείται το φαινόμενο να συγκροτούνται και άλλοι σχηματισμοί ακόμα μεγαλύτεροι, με επιμέρους ομάδες Μεραρχιών ή τμημάτων Στρατιάς, ιδίως από διακρατικούς στρατιωτικούς συνασπισμούς όπως του ΝΑΤΟ.

Κατηγορία:Στρατιωτική τακτική
*
Λέσβος Ι (βοηθητικό βάσης)

**Λέσβος Ι ([[Βοηθητικό Βάσης]])**

Πρώην ‘ASGARD’.

Ναυπηγήθηκε το 1906 στα ναυπηγεία ‘UK – Newcastle’.
Φορτηγό που προήλθε από Γερμανικές επανορθώσεις του Α’ Παγκοσμίου Πολέμου. Εκτόπισμα 4181 τόνοι. – Ιπποδύναμη 2100 ΗΡ. – Ταχύτητα 10 κόμβοι.

Ανεμος (βοηθητικό βάσης)
ΔΟΕ

Με το ελληνικό αρκτικόλεξο (βραχυγραφία) **Δ.Ο.Ε.** φέρονται οι ακόλουθες οργανώσεις:

* Διδασκαλική Ομοσπονδία Ελλάδος
* Διεθνής Οικονομικός Έλεγχος
* Διεθνής Ολυμπιακή Επιτροπή
* Διεθνής Οργανισμός Εμπορίου
* Διεθνής Οργανισμός Εργασίας
Μοντέρνοι Καιροί

Οι ***Μοντέρνοι Καιροί*** (αγγλ.:***Modern Times***) είναι ο τίτλος μιας κινηματογραφικής ταινίας σε σκηνοθεσία και παραγωγή του Τσάρλι Τσάπλιν που κυκλοφόρησε το 1936. Στην ταινία εμφανίζεται ο γνωστός αλητάκος με το χαρακτηριστικό καπέλο και μουστάκι, ο οποίος αγωνίζεται να επιβιώσει στον μοντέρνο, βιομηχανοποιημένο κόσμο. Το φιλμ έχει φόντο το μεγάλο οικονομικό
και χρηματιστηριακό κραχ του 1929 και αποτελεί ένα σχόλιο στην απεγνωσμένη εύρεση εργασίας σε μια κοινωνία με τεράστια ανεργία καθώς και στην οικτρή οικονομική κατάσταση των ανθρώπων. Τέλος στην ταινία γίνονται ειρωνικές αναφορές για την έντονη βιομηχανοποίηση και την επιρροή που κατά τον Τσάπλιν έχει αυτή στις συνθήκες εργασίας (π.χ. γραμμή παραγωγής).

Ο Τσάρλι Τσάπλιν σκηνοθέτησε και έγραψε το σενάριο της ταινίας, συνέθεσε την μουσική ενώ ο ίδιος πρωταγωνίστησε στην ταινία, υποδυόμενος έναν αλητάκο, ο οποίος εμφανίζεται για τελευταία φορά σε κινηματογραφική ταινία. Πολλοί κριτικοί συμφωνούν ότι η ταινία αυτή αποτελεί μια από τις σπουδαιότερες ταινίες όλων των εποχών.

Θεωρείται ως η πιο Μαρξιστική ταινία του Τσάπλιν. Ωστόσο, η ταινία του Τσάρλι Τσάπλιν με το πιο έντονο πολιτικό περιεχόμενο θεωρείται ότι είναι η ταινία *[[Ο Μεγάλος Δικτάτωρ|Ο μεγάλος δικτάτορας]]*.

## Παραπομπές

## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1936
Κατηγορία:Ασπρόμαυρες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές σατιρικές ταινίες
Κατηγορία:Ταινίες παραγωγής United Artists
Κατηγορία:Ταινίες σχετικά με τις τεχνολογικές επιπτώσεις
Κατηγορία:Ταινίες σε σκηνοθεσία Τσάρλι Τσάπλιν
Κατηγορία:Νεωτερικότητα
Μεσοκυττάριο υγρό

**Μεσοκυττάριο υγρό** (αγγλ.: *intercellular fluid*) ή **διάμεσο υγρό** (αγγλ.: *interstitial fluid*), ονομάζεται το υδάτινο περιβάλλον μέσα στο οποίο επιβιώνουν τα κύτταρα ενός πολυκύτταρου οργανισμού. Πρόκειται για υδατικό διάλυμα του οποίου η σύσταση καθώς και η συγκέντρωση σ΄ αυτό των διαλυμένων ουσιών κυμαίνονται σε όρια που εξυπηρετούν  καλύτερα την λειτουργία των κυττάρων, και κατ΄ επέκταση του οργανισμού που απαρτίζουν.

Τα κύτταρα προσλαμβάνουν από το μεσοκυττάριο υγρό όλα τα απαραίτητα συστατικά για την επιβίωσή τους ενώ αντίθετα αποβάλλουν σ΄ αυτό τα παράγωγα του μεταβολισμού τους. Συνεπώς το μεσοκυττάριο υγρό αποτελεί τον τροφοδότη φορέα αλλά και το μέσον-λήπτη των παραγώγων των κυττάρων. Στους ανώτερους ζωϊκούς οργανισμούς το μεσοκυττάριο υγρό αποτελεί τον συνδετικό κρίκο μεταξύ αίματος και κυττάρων.
Ένας μέσου βάρους άνδρας, με 42 λίτρα συνολικό βάρος σωματικών υγρών περίπου τα 7 λίτρα είναι μεσοκυττάριο υγρό.

Υπόψη ότι το μεσοκυττάριο υγρό που βρίσκεται ειδικότερα μέσα στα λεμφαγγεία ονομάζεται λέμφος.

Κατηγορία:Κυτταρολογία

Κατηγορία:Σωματικά υγρά
Στίβος στους Ολυμπιακούς Αγώνες

Ο στίβος στους Ολυμπιακούς Αγώνες αποτελεί βασικό άθλημα. Διεξάγεται από την Α΄ Ολυμπιάδα του 1896 της Αθήνας και είναι άμεσα συνδεδεμένος με την ίδια την αναβίωση και την τέλεση των αγώνων. Ουσιαστικά χωρίς το στίβο ολυμπιάδες δεν νοούνται.

## Αγωνίσματα

Στην μακρόχρονη πορεία του στίβου στις Ολυμπιάδες τα αγωνίσματα έχουν αλλάξει πολλές φορές. Όμως, μερικά είναι κλασικά και διεξάγονται συνεχώς από το 1896.

### Ανδρικά αγωνίσματα

Τα ανδρικά αγωνίσματα στίβου έχουν παραμείνει σταθερά από το 1952, εκτός από την προσωρινή αφαίρεση του δρόμου 50.000 μ. βάδην το 1976. Το αγώνισμα αυτό είναι το μοναδικό που δεν περιλαμβάνεται στο γυναικείο πρόγραμμα.

Ο μαραθώνιος δρόμος, αν και διεξάγεται από την πρώτη σύγχρονη Ολυμπιάδα το 1896, πήρε την σημερινή μορφή του το 1924, οπότε και επισημοποιήθηκε η απόσταση των 42.195μ. Μέχρι τότε, η απόσταση κυμαινόταν από τα 40.000μ έως τα 42.750μ.

Σήμερα διεξάγονται 24 ανδρικά αγωνίσματα ενώ συνολικά έχουν διεξαχθεί 52. Όσα έχουν καταργηθεί στις περισσότερες περιπτώσεις ήταν παρόμοια με τα σημερινά με μικροδιαφορές. Π.χ. δρόμοι σε διαφορετικές αποστάσεις, άλματα με ιδιαίτερο στυλ, ομαδικά αγωνίσματα κ.ά.

#### Αγωνίσματα ανά Ολυμπιάδα

### Γυναικεία αγωνίσματα

Τα γυναικεία αγωνίσματα στίβου εντάχθηκαν στους Ολυμπιακούς Αγώνες το 1928. Ο αριθμός τους αρχικά ήταν μόνο πέντε ενώ σήμερα είναι 23. Στο παρελθόν υπήρξαν άλλα τέσσερα που έχουν αντικατασταθεί από νεώτερα παρόμοια (π.χ. μεγαλύτερες αποστάσεις, έπταθλο αντί πένταθλο.

#### Αγωνίσματα ανά Ολυμπιάδα

## Ελληνικά μετάλλια
**Ολυμπιακοί Αγώνες Ρίο 2016**

**Άλμα επί κοντώ**

* 

* Κατερίνα Στεφανίδη
**Ολυμπιακοί Αγώνες Παρίσι 2024**

**Άλμα εις μήκος**

*  

* Μίλτος Τεντόγλου

**Άλμα επί κοντώ**

* 

* Εμμανουήλ Καραλής
## Ελληνικές συμμετοχές
**Ολυμπιακοί Αγώνες Παρίσι 2024**

**Άλμα επί κοντώ**

* Κατερίνα Στεφανίδη

Κατηγορία:Αθλήματα στους Θερινούς Ολυμπιακούς Αγώνες
*
Τζόζεφ Μποακάι

Ο **Τζόζεφ Μποακάι ** (Joseph Nyumah Boakai) είναι πολιτικός από τη Λιβερία, ο 26ος πρόεδρος της χώρας του από τις 22 Ιανουαρίου 2024.
Διατέλεσε αντιπρόεδρος από το 2006 έως το 2018 και υπουργός Γεωργίας από το 1983 έως το 1985. Ο Μποακάι έθεσε υποψηφιότητα για πρόεδρος στις εκλογές του 2017, χάνοντας τις εκλογές από τον Τζορτζ Γουεά. Εν συνεχεία νίκησε τον Γουεά στις εκλογές του 2023.

## Βιογραφία
Γεννήθηκε στις 30 Νοεμβρίου του 1944 στη Γουορσόνγκα, στην επαρχία Φόνγκα της κομητείας Λόφα και οι γονείς του ήταν αναλαφάβητοι Είναι παντρεμένος με την Καρτούμου Μποακάι και έχουν 4 παιδιά. Σπούδασε στο Κολέγιο Δυτικής Αφρικής, έπειτα στο Πανεπιστήμιο της Λιβερίας (αποφοισήτσας το 1972 με μπάτσελορ στη διοίκηση επιχειρήσεων) και στο Κρατικό Πανεπιστήμιο του Κάνσας. Στο τελευταίο φοίτησε με υποτροφία από την USAID.

## Πολιτική καριέρα
Την περίοδο από το 1983 ως το 1985 θήτευσε στο υπουργείο Γεωργίας, επί καθεστώτος του δικτάτορα Σάμιουελ Ντόε. Την περίοδο εκείνη, προήδρευσε της 15μελούς Ένωσης για την Ανάπτυξη του Δυτικοαφρικανικού Ρυζιού , με 15 κράτη-μέλη. Με την εκλογή της Έλεν Τζόνσον-Σίρλιφ στην προεδρία του κράτους, το 2005, ο Μποακάι έγινε αντιπρόεδρος, τον Ιανουάριο του 2006. Ως αντιπρόεδρος, ήταν πρόεδρος της Γερουσίας της Λιβερίας και προήδρευε των συνεδριάσεων της ολομέλειας του σώματος αυτού για δύο ημέρες κάθε εβδομάδα.

Ο Μποακάι ηττήθηκε από τον πρώην θρύλο του ποδοσφαίρου, Τζορτζ Γουεά, στον επαναληπτικό γύρο των προεδρικών και βουλευτικών εκλογών του 2017,

## Προεδρία
Ο Μποακάι νίκησε τον εν ενεργεία Τζορτζ Γουεά στον δεύτερο γύρο των εκλογών του 2023, οι οποίες διεξήχθησαν στις 14 Νοεμβρίου. Κατά την ορκωμοσία του ως πρόεδρος στις 22 Ιανουαρίου 2024, ο Μποακάι εθεάθη να δυσκολεύεται να εκφωνήσει την εναρκτήρια ομιλία του, την οποία δεν μπόρεσε να τελειώσει, και απομακρύνθηκε από το βήμα, με αναφορές που έδειχναν ότι υπέφερε από θερμική εξάντληση.

## Παραπομπές


Μποακαι
Μποακαι
Απόσχιση

**Απόσχιση** είναι η αποχώρηση μέρους μίας οντότητας. Γνωστά αποσχιστικά κινήματα αποτελούν αυτό της Καταλωνίας και της Σκωτίας. Οι απειλές απόσχισης μπορεί να είναι μια στρατηγική για την επίτευξη πιο περιορισμένων στόχων. Οι αποσχίσεις τείνουν να είναι και βίαιες και ειρηνικές. Αυτοσκοπός είναι η δημιουργία ενός νέου κράτους, ανεξάρτητου από αυτό που μόλις αποσχίστηκε. Ωστόσο, είναι δύσκολο να οριστεί με σαφήνεια τι εστί απόσχιση.

Ορισμένες θεωρίες δίνουν έμφαση σε ένα γενικό δικαίωμα απόσχισης για οποιονδήποτε λόγο, βασισμένο στο δικαίωμα της αυτοδιάθεσης των λαών, ενώ άλλες ισχυρίζονται ότι πρέπει να υφίσταται σοβαρός λόγος.

## Παραπομπές


## Εξωτερικοί σύνδεσμοι
* 


Κατηγορία:Διεθνές Δίκαιο
Κατηγορία:Αποσχισμός
Κατηγορία:Μεταβολές στην πολιτική εξουσία
Κατηγορία:Κυριαρχία
Κατηγορία:Διαμελισμός (πολιτική)
Ντόμινικ Μόναχαν

Ο **Ντόμινικ Μόναχαν** (*Dominic Bernard Patrick Luke Monaghan*, 8 Δεκεμβρίου 1976) είναι Βρετανός ηθοποιός, του οποίου η είσοδος στο καλλιτεχνικό στερέωμα ήρθε με τη συμμετοχή του στην τριλογία "Ο Άρχοντας των Δαχτυλιδιών" (The Lord of the Rings) όπου έπαιζε τον ρόλο του *Merry Brandybuck*.

## Βιογραφία
Γεννήθηκε στις 8 Δεκεμβρίου του 1976 στο Βερολίνο, όπου και μεγάλωσε. Αυτός και η οικογένειά του μετακόμισαν στο Μάντσεστερ της Αγγλίας όταν ήταν 12 ετών. Πέρα από την ικανότητα του να μιλάει καλά Γερμανικά, έχει ταλέντο στις μιμήσεις και είναι ικανός στο να αλλάζει την προφορά του. Ο πρώτος μεγάλος ρόλος του ήταν στο κανάλι ΒΒC στην σειρά "*Hetty Wainthropp Investigates*". Τον καιρό αυτό ο Ντόμινικ πρωταγωνιστεί στην τηλεοπτική σειρά "*[[Οι Αγνοούμενοι]]*" (Lost). 
 
Έχει αποδείξει έμπρακτα το ενδιαφέρον του για το περιβάλλον παίρνοντας μέρος σε δενδροφυτεύσεις και καθαρισμούς δασών. Του ανήκει ένα μικρό δάσος στην Ινδία. Στο δεξί του μπράτσο έχει τατουάζ τον αριθμό 9, σε μία απο τις γλώσσες που δημιούργησε ο J.R.R. Tolkien για την τριλογία "Ο Άρχοντας των Δαχτυλιδιών" (The Lord of the Rings). Στο αριστερό χέρι έχει ένα τατουάζ με την φράση "*Living is easy with eyes closed*", η οποία αποτελεί στίχο του τραγουδιού "*Strawberry Fields Forever*" του Τζων Λέννον.

## Φιλμογραφία
* X-Men Origins: Wolverine (2009) (Beak) 
* Shooting Livien (2005) (Owen)
* Οι Αγνοούμενοι (2004) (τηλεοπτική σειρά) (Charlie Pace)
* The Purifiers (2004) (Sol)
* Spivs (2004) (Goat)
* Ο Άρχοντας των Δακτυλιδιών: Η Επιστροφή του Βασιλιά (2003) (Merry Brandybuck)
* An Insomniac's Nightmare (2003) (Jack)
* Ο Άρχοντας των Δαχτυλιδιών: Οι Δύο Πύργοι(2002) (Merry Brandybuck)
* Ο Άρχοντας των Δαχτυλιδιών: Η Συντροφιά του Δαχτυλιδιού (2001) (Merry Brandybuck)
* Monsignor Renard (2000) (Τηλεοπτική σειρά) (Étienne Pierre Rollinger)
* This is Personal: The Hunt for the Yorkshire Ripper (2000) (Jimmy Furey)
* Hostile Waters (1997) (τηλεόραση) (Sasha)
* Hetty Wainthropp Investigates (1996) (τηλεοπτική σειρά) (Geoffrey Shawcross)

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ιρλανδικής καταγωγής
Έρι Καβάι

Η **Έρι Καβάι** ( , Kawai Eri) (8 Μαΐου, 1965 – 4 Αυγούστου, 2008) ήταν μια γιαπωνέζα τραγουδίστρια από το Τόκυο της Ιαπωνίας. Τραγουδούσε και συνέθετε κλασική, ποπ και έθνικ μουσική. 

Αποφοίτησε από το Εθνικό Πανεπιστήμιο Καλών Τεχνών και Μουσικής του Τόκυο. Πέθανε από καρκίνο του ήπατος αφού εισήχθη σε νοσοκομείο στις 4 Αυγούστου 2008, στις 11:40πμ.

## Δισκογραφία
**Wāzu Wāsu Bōken*, Κυκλοφόρησε 17 Μαΐου 1996
**Ao ni Sasageru*, Κυκλοφόρησε το 1997
**Prayer*, Κυκλοφόρησε 25 Απριλίου 2001
**Animage*, Κυκλοφόρησε 22 Νοεμβρίου 2001
**Animage 2*, Κυκλοφόρησε 2 Μαρτίου 2002
**Madoromi no Rinne*, Κυκλοφόρησε 7 Ιουνίου 2006

## Συμμετοχή σε animation
*Air (ταινία)
*Aria the Animation (TV)
*Aria the Natural (TV)
*Aria the Origination (TV)
*Bamboo Blade (TV)
*Sketchbook ~full color's~ (TV)
*Strange Dawn (TV)
*Tales of Symphonia (OAV)
*Utawarerumono (TV)

## Παραπομπές


## Εξωτερικοί σύνδεσμοι
*Επίσημος ιστοχώρος (στα Ιαπωνικά)

Κατηγορία:Ιάπωνες τραγουδιστές
Ηρόδικος

Ο **Ηρóδιĸος** ήταν αρχαίος Έλληνας ιατρός του πέμπτου αιώνα π.Χ., που γεννήθηκε στη Σηλυμβρία.
Θεωρείται ότι χρησιμοποίησε πρώτος την θεραπευτική σωματική άσκηση ως ιαματικό μέσο για να γιατρέψει ασθένειες, και θεωρείται ότι ήταν ένας από τους δασκάλους του Ιπποκράτη.
Συνιστούσε επίσης την καλή διατροφή και τα μασάζ με την χρήση βοτάνων και ελαίων, ενώ οι θεωρίες του έγιναν θεμέλιο της αθλητικής ιατρικής. Έδωσε συγκεκριμένες οδηγίες για το πως να εφαρμόζεται το μασάζ.

Ο Ηρóδιĸος περιγράφεται επίσης ως παιδοτρίβης και σοφιστής.

## Παραπομπές


## Πηγές
* Λεξικό της ελληνικής και ρωμαϊκής βιογραφίας και της μυθολογίας
* History and Development of Mechanical Vibration Therapy 

## Δείτε επίσης
* Ίκκος ο Ταραντίνος

Ηροδιĸος
Κατηγορία:Σοφιστές
Βόας

Ο  **βόας** (Κοινή ονομασία: βόας, boa) είναι γένος ερπετών, που ανήκουν στην οικογένεια των Βοϊδών και στην τάξη των  Λεπιδωτών. Ο βόας δεν είναι κροταλίας. Πρόκειται για μη δηλητηριώδες φίδι, το οποίο απαντάται στην Αμερική, στην Αφρική, στην Ευρώπη και στην Ασία, όπως επίσης και σε μερικά νησιά του Ειρηνικού Ωκεανού. Συνήθως τα θηλυκά είναι μεγαλύτερα σε μέγεθος από τα αρσενικά. Η ονομασία του προέρχεται από το λατινικό *bos*, που σημαίνει "βους, αγελάδα" και βασίζεται στον αρχαίο μύθο ότι οι βόες κυνηγούν αγελάδες και τις σφίγγουν μέχρι θανάτου. Δύο υποομοταξίες απαρτίζουν 8 γένη και 43 είδη, τα οποία αναγνωρίζονται σήμερα. Κυριότερο είδος είναι ο *βόας ο συσφιγκτήρ*, που είναι ένα από τα μεγαλύτερα φίδια, με μήκος που φθάνει τα 5-6 μέτρα. Είναι ζώο νυκτόβιο και ζει επάνω στα δένδρα ή στο έδαφος. Οι ιθαγενείς των περιοχών που βρίσκεται τον κυνηγούν για το νόστιμο κρέας του, που μοιάζει με του ψαριού, αλλά και για το δέρμα του.

## Περιγραφή
Το στόμα και το σώμα του βόα έχουν μεγάλη διασταλτικότητα. Αυτό επιτρέπει στο ερπετό να καταπίνει ολόκληρη την τροφή του. Τα περισσότερα είδη έχουν έναν λειτουργικό αριστερό πνεύμονα, ο οποίος σε πολλά είδη είναι μεγαλύτερος κατά τα τρία τέταρτα από το δεξιό. Το δέρμα του φιδιού έχει την ιδιότητα να αλλάζει χρώμα ανάλογα με τις συνθήκες του περιβάλλοντος. Οι αποχρώσεις είναι μεταλλικές και το χρώμα τους είναι συνήθως σκούρο κίτρινο ή λαδί με κηλίδες ή λουρίδες άλλου χρώματος.

## Αναπαραγωγή
Τα περισσότερα είδη είναι ωοζωοτόκα, σε αντίθεση με τους πύθωνες, οι οποίοι γεννούν αποκλειστικά αυγά.

## Τροφή
Η δίαιτα του φιδιού περιλαμβάνει πτηνά, μικρά θηλαστικά, όπως λαγοί και ποντικοί, ενώ επίσης μπορεί να φάει μικρά ελάφια και κατσίκια.  Το ζώο συλλαμβάνει τη λεία του με ενέδρα και αφού την τυλίξει γύρω από το σώμα του, που έχει μεγάλη δύναμη, τη σφίγγει μέχρι ασφυξίας, σπάζοντας τα οστά του θύματος. Στη συνέχεια το φίδι καταπίνει την τροφή ολόκληρη. Ο βόας μένει ακίνητος όση ώρα διαρκεί η πέψη της τροφής του.

## Υφομοταξίες

Γένος= *Boa* - Gray, 1825

## Παραπομπές


## Βιβλιογραφία
* *Νέα Εγκυκλοπαιδεία, εκδ. Μαλλιάρης- Παιδεία, 2006*, τ. 5, σελ. 411-12.
* Kluge AG. 1991. Boine Snake Phylogeny and Research Cycles. Misc. Pub. Museum of Zoology, Univ. of Michigan No. 178. PDF στο University of Michigan Library. Προσπελάστηκε στις  8 Ιουλίου  του 2008.

## Εξωτερικοί σύνδεσμοι
* 

Κατηγορία:Βοΐδες
Πολυσακχαρίτης

Ο **πολυσακχαρίτης** είναι ένα μεγάλο μόριο υδατάνθρακα, δηλαδή ένα πολλαπλό σάκχαρο με δομή σαν αλυσίδα ή διακλαδωμένη από πολλές μονάδες μονοσακχαριτών και που ενώνονται μεταξύ τους με αντιδράσεις συμπύκνωσης. Αν και οι περισσότεροι πολυσακχαρίτες έχουν ένα τερματικό μονομερές ως σάκχαρο αναγωγής, αυτό σχηματίζει ένα μικρό μόνο τμήμα του όλου μορίου, με συνέπεια, οι περισσότεροι εξ αυτών να μην ενεργούν ως ζάχαρη αναγωγής.

Οι πολυσακχαρίτες είναι αδιάλυτοι και άγλυκοι και θεωρούνται σημαντικοί είτε ως μόρια αποθήκευσης, είτε ως υλικά ενίσχυσης. Σημαντικότεροι πολυσακχαρίτες είναι το άμυλο, η ιναλίνη και το γλυκογόνο, (χαρακτηριζόμενοι ως αποθηκευτικοί), και η κυτταρίνη (στα φυτά), και η χιτίνη (στα κελύφη των καρκινωδών), (χαρακτηριζόμενοι ως υλικά ενίσχυσης).

Ειδικότερα παρά το ότι και οι τρεις κύριοι πολυσακχαρίτες: άμυλο, γλυκογόνο και κυτταρίνη δομούνται από το ίδιο μονομερές τη γλυκόζη, διαφέρουν ως προς το μέγεθος, τη μορφή τους στο χώρο, και το βιολογικό τους ρόλο. Η Κυτταρίνη για παράδειγμα σχηματίζει ευθεία αλυσίδα, το άμυλο μια σπειροειδή αλυσίδα, και το γλυκογόνο μια διακλαδωμένη αλυσίδα. 
* Η κυτταρίνη και το άμυλο απαντώνται μόνο στα φυτικά κύτταρα, το πρώτο ως δομικό υλικό και το δεύτερο ως αποταμιευτική ουσία. Αντίθετα το γλυκογόνο απαντάται στα ζωϊκά κύτταρα και στα κύτταρα των μυκήτων, ομοίως ως αποταμιευτική ουσία.
200 μέτρα στους Ολυμπιακούς Αγώνες

Ο **δρόμος ταχύτητας 200 μέτρων** είναι από τα παλαιότερα αγωνίσματα του στίβου των Ολυμπιάδων. Μπήκε στο πρόγραμμα των αγώνων το 1900 στη διοργάνωση του Παρισιού κι έκτοτε διεξάγεται συνεχώς.

Το αντίστοιχο γυναικείο αγώνισμα εντάχθηκε στις Ολυμπιάδες  από την Ολυμπιάδα του 1948 στο Λονδίνο.

## Ολυμπιονίκες
### Άνδρες
* 1900 
**  Γουόλτερ  Τιουκσμπέρι
*1904
**  Άρτσι Χαν
*1908
**   Ρόμπερτ Κερ
* 1912
**  Ραλφ Κρεγκ
* 1920
**  Άλεν Γούντρινγκ
* 1924
**  Τζάκσον Σολτς
* 1928
**   Πέρσι Γουίλιαμς
* 1932
**  Έντι Τόλαν
* 1936
**  Τζέσε Όουενς 
* 1948
**  Μελ Πάτον
* 1952
**  Άντι Στάνφιλντ
* 1956
**  Μπόμπι Μόροου
* 1960
**  Λίβιο Μπερούτι
* 1964
**  Χένρι Καρ
* 1968
**  Τόμι Σμιθ 
* 1972
**  Βαλέρι Μπορζόφ
* 1976
**  Ντον Κουόρι
* 1980
**  Πιέτρο Μενέα
* 1984
**  Καρλ Λιούις
* 1988
**  Τζο Ντελόουτς
* 1992
**   Μάικ Μαρς
* 1996
**   Μάικλ Τζόνσον
* 2000
**  Κώστας Κεντέρης
* 2004
**   Σον Κρόφορντ
* 2008
**  Γιουσέιν Μπολτ
* 2012
**  Γιουσέιν Μπολτ
* 2016
**   Γιουσέιν Μπολτ
*2021
** Αντρέ ντε Γκρας 

thumb|280px|Ο Γιουσέιν Μπολτ είναι ο μόνος τρεις φορές νικητής των Ολυμπιακών Αγώνων και κάτοχος του Ολυμπιακού και του παγκοσμίου ρεκόρ στο αγώνισμα

### Γυναίκες
* 1948
**   Φάνι Μπλάνκερς-Κοέν 
* 1952
**  Μάρτζορι Τζάκσον 
* 1956
**  Μπέτι Κάθμπερτ 
* 1960
**  Γουίλμα Ρούντολφ 
* 1964
**  Έντιθ Μακγκουάιρ
* 1968
**  Ιρένα Σεβίνσκα
* 1972
**  Ρενάτε Στέκερ
* 1976
**  Μπάρμπελ Έκερτ 
* 1980
**  Μπάρμπελ Έκερτ
* 1984
**  Βάλερι Μπρίσκο-Χουκς
* 1988
**   Φλόρενς Γκρίφιθ-Τζόινερ
* 1992
**  Γκουέν Τόρενς
* 1996
**  Μαρί-Ζοζέ Περέκ
* 2000
**  χωρίς-πλαίσιο|22x22εσ Πολίν Ντέιβις
* 2004
**   Βερόνικα Κάμπελ
* 2008
**  Βερόνικα Κάμπελ-Μπράουν
* 2016
**  Άλισον Φίλιξ
* 2016
**  Ελέιν Τόμσον
*2021
**  Ελέιν Τόμσον

 

**Σημείωση**: Το 2000 το χρυσό μετάλλιο κατέκτησε η Μάριον Τζόουνς (ΗΠΑ) αλλά της αφαιρέθηκε μετά την αποκάλυψη ότι ήταν ντοπαρισμένη. Έτσι, το χρυσό μετάλλιο δόθηκε στην αθλήτρια από τις Μπαχάμες, Πολίν Ντέιβις.

## Ρεκόρ
Το αντίστοιχο ρεκόρ για τις γυναίκες είναι **21,34 δευτ.** και σημειώθηκε από την Αμερικανίδα Φλόρενς Γκρίφιθ-Τζόινερ στις 29 Σεπτεμβρίου 1988 κατά τη διάρκεια των Ολυμπιακών Αγώνων της Σεούλ. Η ίδια επίδοση αποτελεί παγκόσμιο ρεκόρ μέχρι σήμερα.

## Πηγές

# "Οι Ολυμπιονίκες 1896-1980", Χρυσός Τύπος ΑΕ.
# "Ολυμπιάδα 80", Olympic Press.
# Τοm McNab, "Ολυμπιακοί Αγώνες 1984", Bell.
# "Η Ιστορία των Ολυμπιακών Αγώνων", Εκδοτική Αθηνών.

## Παραπομπές


Δρομος 00200 μ
400 μέτρα στους Ολυμπιακούς Αγώνες

Ο **δρόμος 400 μέτρων** είναι «αγώνας παρατεταμένης ταχύτητας» και αποτελεί ένα από τα πιο ενδιαφέροντα αγωνίσματα του στίβου των Ολυμπιάδων.

Τα 400 μέτρα είναι ένα κλασικό αγώνισμα καθώς πρόκειται για ένα από τα 12 αγωνίσματα του στίβου που βρίσκονται συνεχώς στο πρόγραμμα των αγώνων από την Α΄ Ολυμπιάδα του 1896 της Αθήνας.
Το αντίστοιχο γυναικείο αγώνισμα διεξάγεται από την Ολυμπιάδα του 1964 στο Τόκιο.

## Ολυμπιονίκες

### Άνδρες

* 1896
**  Τόμας Μπουρκ
* 1900 
**  Μάξουελ Λονγκ
* 1904
**  Χάρι Χίλμαν
* 1908
**   Γουίνταμ Χόλσγουελ
* 1912
**  Τσαρλς Ρίντπαθ
* 1920
**  Μπέβιλ Ρουντ
* 1924
**  Έρικ Λίντελ
* 1928
**   Ρέιμοντ Μπαρμπούτι
* 1932
**  Γουίλιαμ Καρ
* 1936
**  Άρτσι Γουίλιαμς
* 1948
**  Άρθουρ Γουίντ
* 1952
**  Τζορτζ Ρόντεν
* 1956
**  Τσαρλς Τζένκινς
* 1960
**  Ότις Ντέιβις
* 1964
**  Μάικ Λάραμπι
* 1968
**  Λι Έβανς
* 1972
**  Βίνσεντ Μάθιους
* 1976
**  Αλμπέρτο Χουαντορένα 
* 1980
**  Βίκτορ Μαρκίν
* 1984
**  Αλόνσο Μπάμπερς
* 1988
**  Στιβ Λιούις
* 1992
**   Κουίνσι Γουότς
* 1996
**   Μάικλ Τζόνσον
* 2000
**  Μάικλ Τζόνσον 
* 2004
**   Τζέρεμι Γουόρινερ 
* 2008
**  Λασών Μέριτ 
* 2012
**  Κιράνι Τζέιμς
* 2016
**  Γουέιντ Φαν Νίκερκ
* 2021
**  Στήβεν Γκάρντινερ

### Γυναίκες

*1964
**  Μπέτι Κάθμπερτ 
*1968
**  Κολέτ Μπεσόν
* 1972
**  Μόνικα Ζερτ
* 1976
**  Ιρένα Σεβίνσκα
* 1980
**  Ναντέζνα Ολιζαρένκο 
* 1984
**  Βάλερι Μπρίσκο-Χουκς 
*1988
**   Όλγα Μπρίζγκινα 
* 1992
**  Μαρί-Ζοζέ Περέκ
*1996
**  Μαρί-Ζοζέ Περέκ
*2000
**   Κάθι Φρίμαν
* 2004
**   Τονίκ Γουίλιαμς-Ντάρλινγκ
* 2008
**  Κριστίν Οχουρουόγκου
* 2012
**  Σάνια Ρίτσαρντς-Ρος
* 2016
**  Σόνι Μίλερ-Ουίμπο
* 2021
**  Σόνι Μίλερ-Ουίμπο

## Ρεκόρ
Το ολυμπιακό ρεκόρ για το αγώνισμα των ανδρών είναι **43,03 δευτ.** και σημειώθηκε από τον Νοτιοαφρικανό Γουέιντ Φαν Νίκερκ την 14 Αυγούστου 2016 κατά τη διάρκεια των Ολυμπιακών Αγώνων του Ρίο ντε Τζανέιρο. 

Το αντίστοιχο ρεκόρ για τις γυναίκες είναι **48,25 δευτ.** και σημειώθηκε από την Γαλλίδα Μαρί-Ζοζέ Περέκ στις 29 Ιουλίου 1996 κατά τη διάρκεια των Ολυμπιακών Αγώνων της Ατλάντα.

## Πηγές
# "Οι Ολυμπιονίκες 1896-1980", Χρυσός Τύπος ΑΕ.
# "Ολυμπιάδα 80", Olympic Press.
# Τοm McNab, "Ολυμπιακοί Αγώνες 1984", Bell.
# "Η Ιστορία των Ολυμπιακών Αγώνων", Εκδοτική Αθηνών.

## Παραπομπές


Δρομος 00400 μ
800 μέτρα στους Ολυμπιακούς Αγώνες

Ο **[[Δρόμος 800 μέτρων|δρόμος των 800 μέτρων]]** αποτελεί ένα από τα πιο συναρπαστικά αγωνίσματα του στίβου των (θερινών) Ολυμπιακών Αγώνων.

Τα 800 μέτρα είναι ένα κλασικό αγώνισμα, καθώς πρόκειται για ένα από τα 12 αγωνίσματα του στίβου που βρίσκονται συνεχώς στο πρόγραμμα των αγώνων από τους Α΄ Ολυμπιακούς Αγώνες του 1896 της Αθήνας.

Το αντίστοιχο γυναικείο αγώνισμα εντάχθηκε το 1928 στο Άμστερνταμ, στους πρώτους Ολυμπιακούς όπου αγωνίσθηκαν γυναίκες, αλλά στη συνέχεια αφαιρέθηκε για να ξαναμπεί στο ολυμπιακό πρόγραμμα το 1960, στη Ρώμη.

## Ολυμπιονίκες
### Άνδρες
* 1896
**  Έντγουϊν Φλακ
* 1900 
**  Άλφρεντ Τάισο
* 1904
**  Τζέιμς Λάιτμποντι 
* 1908
**   Μέλβιν Σέπαρντ
* 1912
**  Τεντ Μέρεντιθ
* 1920
**  Άλμπερτ Χιλ
* 1924
**  Ντάγκλας Λόου
* 1928
**   Ντάγκλας Λόου
* 1932
**  Τόμας Χάμπσον
* 1936
**  Τζον Γούντραφ
* 1948
**  Μαλ Γουίτφιλντ
* 1952
**  Μαλ Γουίτφιλντ
* 1956
**  Τομ Κόρτνεϊ
* 1960
**  Πίτερ Σνελ 
* 1964
**  Πίτερ Σνελ
* 1968
**  Ραλφ Ντούμπελ
* 1972
**  Ντέιβιντ Γουότλ
* 1976
**  Αλμπέρτο Χουαντορένα 
* 1980
**  Στιβ Όβετ
* 1984
**  Ζοακίμ Κρουζ
* 1988
**  Πολ Ερένγκ
* 1992
**   Γουίλιαμ Τανούι
* 1996
**   Βέμπιορν Ρόνταμ
* 2000
**  Νιλς Σούμαν
* 2004
**   Γιούρι Μπορζακόφσκι 
* 2008
**  Γουίλφρεντ Μπουνγκέι
* 2012
**   Ντέιβιντ Ρουντίσα 
* 2016
**   Ντέιβιντ Ρουντίσα
* 2021
**   Εμμάνουελ Κόριρ

### Γυναίκες
* 1928
**   Λίνα Ράντκε-Μπατσάουερ
* 1932 ως 1956
**Δεν διεξήχθη το αγώνισμα
* 1960
**  Λιουντμίλα Λισένκο-Σέβτσοβα
* 1964
**  Αν Πάκερ
* 1968
**  Μάντλιν Μάνινγκ
* 1972
**  Χίλντεγκαρντ Φαλκ
* 1976
**  Τατιάνα Καζάνκινα 
* 1980
**  Ναντέζνα Ολιζαρένκο 
* 1984
**  Ντόινα Μελίντε 
* 1988
**   Σίγκρουν Βόνταρς
* 1992
**  Έλεν Βαν Λάνγκεν
* 1996
**  Σβετλάνα Μαστερκόβα 
* 2000
**   Μαρία Μούτολα
* 2004
**   Κέλι Χολμς
* 2008
**  Πάμελα Τζελίμο
* 2012
**  Κάστερ Σεμένια
* 2016
**  Κάστερ Σεμένια
* 2021
**  Άθινγκ Μου

## Ρεκόρ
Το ολυμπιακό ρεκόρ για το αγώνισμα των ανδρών είναι **1:40.91** και σημειώθηκε από τον Κενυάτη Ντέιβιντ Ρουντίσα στις 9 Αυγούστου 2012 κατά τη διάρκεια των Ολυμπιακών Αγώνων της Ατλάντα. 

Το αντίστοιχο ρεκόρ για τις γυναίκες είναι **1:53.43** και σημειώθηκε από την Σοβιετική Ναντέζνα Ολιζαρένκο στις 27 Ιουλίου 1980 κατά τη διάρκεια των Ολυμπιακών Αγώνων της Μόσχας.

## Πηγές
# *Οι Ολυμπιονίκες 1896-1980*, Χρυσός Τύπος ΑΕ
# *Ολυμπιάδα 80*, Olympic Press
# Τοm McNab: *Ολυμπιακοί Αγώνες 1984*, Bell
# *Η Ιστορία των Ολυμπιακών Αγώνων*, Εκδοτική Αθηνών

## Παραπομπές


Δρομος 00800 μ
1.500 μέτρα στους Ολυμπιακούς Αγώνες

Ο **[[δρόμος 1.500 μέτρων]]**, είναι αγώνας δρόμου ημιαντοχής και αποτελεί ένα από τα πιο ενδιαφέροντα αγωνίσματα στίβου των Ολυμπιάδων.

Τα 1.500 μέτρα είναι κλασικό αγώνισμα, καθώς πρόκειται για ένα από τα 12 αγωνίσματα του στίβου που βρίσκονται συνεχώς στο πρόγραμμα των αγώνων από την Α΄ Ολυμπιάδα του 1896 της Αθήνας.

Το αντίστοιχο γυναικείο αγώνισμα εντάχθηκε στο ολυμπιακό πρόγραμμα στην Ολυμπιάδα του 1972 στο Μόναχο.

## Ολυμπιονίκες

## Ρεκόρ
Το ολυμπιακό ρεκόρ για το αγώνισμα των ανδρών είναι **3:28.32** και σημειώθηκε από τον Νορβηγό Γιάκομπ Ίνγεμπριγκτσεν στις 7 Αυγούστου 2021 κατά τη διάρκεια των Ολυμπιακών Αγώνων του Τόκιο. 

Το αντίστοιχο ρεκόρ για τις γυναίκες είναι **3:53.11** και σημειώθηκε από την Κενυάτισα Φέιθ Κίπιεγκον στις 6 Αυγούστου 2021 κατά τη διάρκεια των Ολυμπιακών Αγώνων του Τόκιο.

## Πηγές
# *Οι Ολυμπιονίκες 1896-1980*, Χρυσός Τύπος ΑΕ
# *Ολυμπιάδα 80*, Olympic Press
# Τοm McNab: *Ολυμπιακοί Αγώνες 1984*, Bell
# *Η Ιστορία των Ολυμπιακών Αγώνων*, Εκδοτική Αθηνών

## Παραπομπές


Δρομος 01500 μ
Άρνολντ Σένμπεργκ

Ο **Άρνολντ Σένμπεργκ** (*Arnold Schönberg*, 13 Σεπτεμβρίου 1874 – 13 Ιουλίου 1951) ήταν Αυστριακός συνθέτης, του οποίου η δράση συνδέθηκε με το μουσικό εξπρεσιονιστικό κίνημα όπως αυτό εκφράστηκε στην γερμανική ποίηση και τέχνη, ενώ στην συνέχεια αναδείχθηκε επικεφαλής της Δεύτερης Σχολής της Βιέννης.

Ο Άρνολντ Σένμπεργκ είναι ιδιαίτερα γνωστός για την ανανέωση που έφερε από μορφολογικής κι εκφραστικής πλευράς, στη γερμανική ρομαντική μουσική παράδοση, η οποία είχε σημαδευτεί έντονα από το έργο των Γιοχάνες Μπραμς και Ρίχαρντ Βάγκνερ. Η μεγαλύτερη συνεισφορά του Σένμπεργκ ωστόσο θεωρείται η επέκταση των ορίων της τονικότητας και κυρίως, η εισαγωγή της ατονικότητας. Είναι διάσημος για την θεμελίωση της δωδεκαφθογγικής τεχνικής, μιας μεθόδου με ευρύτατη επίδραση στην Σύγχρονη κλασική μουσική. Η μέθοδος αυτή αφορά στον χειρισμό ταξινομημένων σειρών από φθόγγους της χρωματικής δωδεκαφθογγικής κλίμακας, γι' αυτό και θεωρείται ότι έθεσε τις βάσεις για την ανάπτυξη της σειραϊκής μουσικής. Ο Άρνολντ Σένμπεργκ επεξεργάστηκε επίσης τον όρο *εξελικτική ποικιλία*, καθώς υπήρξε ο πρώτος συνθέτης ο οποίος εφάρμοσε τρόπους επεξεργασίας των μουσικών μοτίβων χωρίς την κυριαρχία μιας κεντρικής μελωδικής ιδέας.

Ο Άρνολντ Σένμπεργκ υπήρξε επίσης ζωγράφος και σημαντικότατος θεωρητικός της μουσικής, ενώ επίσης τεράστια υπήρξε η επίδρασή του στη διδασκαλία της σύνθεσης. Αν και ο ίδιος δεν είχε κάποιον επίσημο δάσκαλο, πλην του φίλου του κι αργότερα συγγενή του Αλεξάντερ φον Τσεμλίνσκυ, ο οποίος τον βοηθούσε στη μελέτη της σύνθεσης, ο Άρνολντ Σένμπεργκ είχε μια αξιόλογη σειρά από μαθητές, μεταξύ των οποίων ο Άλμπαν Μπεργκ, ο Άντον Βέμπερν, ο Τζων Κέιτζ, ο Λου Χάρισον και ο Ντέιβιντ Βαν Βακτορ. Πολλές από τις πρακτικές του Άρνολντ Σένμπεργκ, συμπεριλαμβανομένης της μορφοποίησης της συνθετικής μεθόδου και τη συνήθειάς του να προσκαλεί το κοινό μέσω των έργων του, ώστε να προσεγγίζουν τη μουσική αναλυτικά, απηχούν την αβάν-γκαρντ μουσική σκέψη των αρχών του 20ού αιώνα. Οι πολεμικές του απόψεις σε σχέση με ζητήματα της ιστορίας της μουσικής και της αισθητικής υπήρξαν κρίσιμα για τη διαμόρφωση του έργου πολλών σημαντικών μουσικολόγων και μουσικοκριτικών, συμπεριλαμβανομένων των Τέοντορ Αντόρνο, Τσαρλς Ρόουζεν και Καρλ Νταλχάους.

Το αρχειακό υλικό του Άρνολντ Σένμπεργκ έχει συγκεντρωθεί και βρίσκεται στο *Κέντρο Άρνολντ Σένμπεργκ* στη Βιέννη.

## Παραπομπές


Κατηγορία:Κλασικοί συνθέτες του 20ού αιώνα
Κατηγορία:Εξπρεσιονιστική μουσική
Κατηγορία:Αυστριακοί συνθέτες κλασικής μουσικής
Κατηγορία:Αμερικανοί συνθέτες κλασικής μουσικής
Δήμος Μηχανιώνας

thumb|200px|Η θέση του δήμου στο νομό
Ο **Δήμος Νέας Μηχανιώνας** ήταν δήμος του Νομού Θεσσαλονίκης, 32χμ νοτιοανατολικά του κέντρου της πρωτεύουσάς του. Συνόρευε βορειοανατολικά με το Δήμο Θερμαϊκού και νοτιοανατολικά με το Δήμο Επανομής. Ο πληθυσμός της περιοχής σύμφωνα με στοιχεία της απογραφής του 2001, ανερχόταν στους  9.425 κατοίκους από τους οποίους οι 7303 κατοικούσαν στο δημοτικό διαμέρισμα της Νέας Μηχανιώνας. Η οικονομία της περιοχής βασίζεται κυρίως στην αλιεία, διαθέτοντας το μεγαλύτερο στόλο μέσης αλιείας στην Ελλάδα. Οι κάτοικοι της ήρθαν από τη 'Παλαιά' Μηχανιώνα της Κυζικηνής χερσονήσου.

Κατηγορία:Δήμοι της περιφερειακής ενότητας Θεσσαλονίκης (πρόγραμμα Καποδίστριας)
Δρυς η βαφική

Η ***δρυς*** (επιστ. ***Δρυς η βαφική***, ***Quercus infectoria*** Oliv.) είναι ημιφυλλοβόλο δέντρο του γένους *Quercus* με περιοχή εξάπλωσης από το ανατολικό Αιγαίο μέχρι το Ιράν.  

## Ταξινομικό καθεστώς
Η *Quercus infectoria* παρουσιάζει γενετικά στενή συγγένεια με τα είδη του Τμήματος *Robur*, στο οποίο ανήκουν μεταξύ άλλων η *Δρυς η χνοώδης* (*Quercus pubescens*), *Δρυς η έμμισχος* (*Quercus robur*) και η άμισχος δρυς (*Quercus petraea*).

## Μορφολογική περιγραφή
Η δρυς η βαφική είναι ισχυρό δέντρο με ύψος που ξεπερνά τα 25 μέτρα. Βρίσκεται σε όλα σχεδόν τα κράτη της Ανατολικής Μεσογείου. Στην Ελλάδα είναι το 2ο μεγαλύτερο είδος Δρυός μετά την Άρια Δρυ. Στην Κύπρο πρόκειταί για το μεγαλύτερο είδος Δρυός. Συχνά αναφέρεται ως Βελανιδιά, αλλά ως επι το πλείστον ως Δρυς. Ύπάρχουν πολλά αιωνόβια δέντρα αυτού του είδους σε όλο το νησί, που λόγο της ηλικίας και του μεγέθους τους έγιναν σημεία αναφοράς, όπως ο Δρυς της Φήτης, της Λάνιας και της Πόλης Χρυσοχούς.

## Περιοχή εξάπλωσης - Βιότοπος
Ανατολική νησιωτική Ελλάδα, Τουρκία, Κύπρος, Συρία, Λίβανος, Παλαιστίνη, Β. Ιράκ, ΝΔ. Ιράν. 

## Παραπομπές


Κατηγορία:Δέντρα
Κατηγορία:Δρύες
Κατηγορία:Βαφικά φυτά
Αντίδραση συμπύκνωσης

Στη Χημεία με τον όρο **αντίδραση συμπύκνωσης** χαρακτηρίζεται η χημική αντίδραση κατά την οποία προκύπτει αφαίρεση νερού (δηλ. αφυδάτωση), από δύο ή περισσότερα &ndash; συνήθως μικρά &ndash; μόρια προκειμένου να σχηματισθεί μια μεγαλύτερη χημική ένωση.

Για παράδειγμα ο δισακχαρίτης σακχαρόζη σχηματίζεται από μια *αντίδραση συμπύκνωσης* μεταξύ μορίων γλυκόζης και φρουκτόζης. Ειδικότερα με τέτοιο μηχανισμό δομούνται όλα τα μακρομόρια όπως οι πολυσακχαρίτες.

Κατηγορία:Είδη χημικών αντιδράσεων
Πύθωνας

**Πύθωνας** είναι γένος ανιοβόλων φιδιών που ανήκουν στην οικογένεια των πυθωνιδών και στην τάξη των φολιδωτών ερπετών. Απαντώνται στην Αφρική και στην Ασία. Σήμερα αναγνωρίζονται επτά συνολικά είδη. Η κοινή του ονομασία είναι πύθωνας. Το μήκος του κυμαίνεται, ανάλογα με το είδος, από μερικά εκατοστά μέχρι 10 μ.. Το κύριο χαρακτηριστικό τους είναι ότι δεν έχουν αδένες με δηλητήριο και σκοτώνουν τη λεία τους σφίγγοντάς την με τις δυνατές σπείρες τους. Από τα επτά είδη επικίνδυνο για τον άνθρωπο είναι ο «πύθων ο δικτυωτός», ο οποίος ζει στις ζούγκλες της Μαλαισίας και της Μιανμάρ. Το βάρος αυτού του πύθωνα μπορεί να φθάσει τα 120 κιλά.

## Είδη

''*) Χωρίς το τυπικό υποείδος.

## Τροφή
Η κύρια τροφή στα μεγάλα φίδια του γένους είναι τα διάφορα θηλαστικά ζώα. Αυτά τα καταπίνουν ολόκληρα και για το λόγο αυτό η στοματική και φαρυγγική τους κοιλότητα διαστέλλεται.

## Αναπαραγωγή
Ο πύθωνας γεννά αυγά και ο αριθμός τους σε μερικά είδη υπερβαίνει τα 100 ανά γέννα. Η διάρκεια της επώασης είναι 9-11 εβδομάδες. Κατά την περίοδο αυτή το θηλυκό δεν προσλαμβάνει τροφή.

## Παραπομπές


## Βιβλιογραφία

* Εγκυκλοπαίδεια 2002, τόμ.  17, σελ. 105, εκδ. 1984

Κατηγορία:Πυθωνίδες
Τάση

Η λέξη **Τάση** μπορεί να αναφέρεται:

*Ηλεκτρική τάση, για το μέγεθος της τάσης στον ηλεκτρισμό.
*Τάση (μηχανική), για το μέγεθος της τάσης στη μηχανική. 
*Επιφανειακή τάση, για την επιφανειακή τάση υγρού.
*Βαρομετρική τάση, για την ατμοσφαιρική πίεση στη μετεωρολογία. 
*Τάση ατμών, για την πίεση ισορροπίας αέριας και υγρής ή και στερεάς φάσης.
Τρίλοφος Θεσσαλονίκης

Ο **Τρίλοφος** ή το **Τρίλοφο** είναι Χωριο της Κεντρικής Μακεδονίας στην Περιφερειακή Ενότητα Θεσσαλονίκης.

## Γεωγραφία
Ο Τρίλοφος βρίσκεται 20 χιλιόμετρα νοτιοανατολικά του κέντρου της Θεσσαλονίκης, 6 χιλιόμετρα ανατολικά του Θερμαϊκού κόλπου και 11 χιλιόμετρα βορειοανατολικά της παραλίας της Επανομής. Είναι κτισμένος νότια του Διεθνή Κρατικού Αερολιμένα Θεσσαλονίκης και ανατολικά της Νέας Μηχανιώνας σε υψόμετρο 120 μέτρα. Υπάγεται διοικητικά στον Δήμο Θέρμης και έχει οριστεί έδρα της Δημοτικής Ενότητας Μίκρας. Ο πληθυσμός του κατά την Απογραφή του 2011 ανερχόταν σε 7.227 κατοίκους. Η γραμμή 88 του ΚΤΕΛ εξυπηρετεί τους κατοίκους.

## Εκπαίδευση
Στον Τρίλοφο λειτουργούν οι εξής εκπαιδευτικές υποδομές:

* 1о Διθέσιο, 2ο & 3о Τριθέσιο Ολοήμερο Νηπιαγωγείο Τριλόφου
* 1о & 2ο  Ολοήμερο Δημοτικό Τριλόφου
* 1о  Γυμνάσιο & Λύκειο Μίκρας (Τριλόφου)
* 2ο Γυμνάσιο Μίκρας (Τριλόφου)

## Εκκλησίες & ξωκλήσια

* Ιερός Ναός Αγίου Αθανασίου Τριλόφου
* Ιερός Ναός Κοιμήσεως της Θεοτόκου
* Αγίας Κυριακής
* Αγίου Παντελεήμονα
* Αγίας Παρασκευής
* Προφήτης Ηλίας
* Αγία Άννα
* Άγιος Μόδεστος

## Τοπωνύμιο
Πρώτη αναφορά του Τριλόφου με το παλιό όνομα "Ζομβάτοι" στις πηγές γίνεται το 1240 σε αγιορείτικο έγγραφο. Η κατοίκηση του συνεχίστηκε αδιάκοπα σε όλη τη διάρκεια της τουρκοκρατίας. Το χωριό ανήκε διοικητικά στο ναχιγιέ της Καλαμαριάς και ειδικότερα στο χάσι του Λόγγου.  Μέχρι το 1927 ο Τρίλοφος είχε την ονομασία *Ζουμπάτ* ή *Ζουμπάτες* (*Ζουμπάταις*) ή *Σπάτες*. Η κυριότερη εκδοχή για την ονομασία αυτή προέρχεται το πάτημα των σταφυλιών (Ζουμ - Πατ). Από τον Τρίλοφο κατάγονταν οι αγωνιστές της επανάστασης του 1821, Γεώργιος Καραλής και Κωνσταντίνος Λιόλιου. Η ονομασία Τρίλοφος προέρχεται από το γεγονός ότι το χωριό βρίσκεται κτισμένο σε τρεις λόφους, το Κοτρώνι στα ανατολικά, τον  Προφήτη Ηλία στα νότια και την Τούμπα ή Συγκουνά στα δυτικά.

## Πληθυσμός
Η πληθυσμιακή εξέλιξη του Τριλόφου είναι η ακόλουθη:

## Παραπομπές


## Πηγές
* 

Κατηγορία:Δήμος Θέρμης
Κατηγορία:Κωμοπόλεις της περιφερειακής ενότητας Θεσσαλονίκης
Κύκλος θείου

thumb|right|350px|Διαγραμματική απεικόνιση του κύκλου του θείου
Στη βιολογία με τον όρο **κύκλος θείου**, χαρακτηρίζεται όλη η σειρά των βιολογικών εκείνων διεργασιών δια των οποίων το χημικό στοιχείο θείο κυκλοφορεί στη βιόσφαιρα. 

Ο κύκλος αυτός αρχίζει από τη λήψη του από τα φυτά από το έδαφος με τη μορφή θειικών αλάτων μέχρι την αφομοίωσή του από τα φυτά και τα ζώα, με κατάληξη την τελική απελευθέρωσή του και πάλι στο έδαφος, ή στην ατμόσφαιρα, ως συνέπεια της αποσύνθεσης της οργανικής ύλης από την ενέργεια των βακτηρίων.

Κατηγορία:Οικολογία
Κατηγορία:Θείο
5.000 μέτρα στους Ολυμπιακούς Αγώνες

Ο **[[Δρόμος 5.000 μέτρων|δρόμος των 5.000 μέτρων]]** είναι αγώνισμα στίβου των (θερινών) Ολυμπιακών Αγώνων και διεξάγεται από τους Αγώνες της Στοκχόλμης του 1912. Το αντίστοιχο γυναικείο αγώνισμα εντάχθηκε στο ολυμπιακό πρόγραμμα στίβου μόλις το 1996, στους Αγώνες της Ατλάντα.

## Ιστορικές πληροφορίες

Πριν μπει στο πρόγραμμα των αγώνων ο δρόμος 5.000 μέτρων είχαν διεξαχθεί διάφορες παραλλαγές του αγωνίσματος.

Το 1900 στο Παρίσι διεξήχθη ομαδικό αγώνισμα 5.000 μέτρων, αλλά δεν επαναλήφθηκε σε άλλη διοργάνωση. Στους Μεσοολυμπιακούς του 1906 στην Αθήνα διεξήχθη αγώνας 5 μιλίων, ο οποίος επαναλήφθηκε και το 1908 στο Λονδίνο.

Στις γυναίκες, πριν μπουν τα πέντε χιλιόμετρα στις Ολυμπιάδες, ως αντίστοιχο αγώνισμα αντοχής διεξαγόταν ο δρόμος 3.000 μ., από το 1984 ως το 1992.

## Ολυμπιονίκες

### Άνδρες
#### Ομαδικό
* 1900
**  Μεγάλη Βρετανία
** 
**

Το αγώνισμα δεν διεξήχθη σε άλλη Ολυμπιάδα.

#### Πέντε μίλια
*1908
**  Έμιλ Βόιτ
**  Έντουαρντ Όουεν
**  Τζον Σβάνμπεργκ

Το αγώνισμα δεν διεξήχθη σε άλλη Ολυμπιάδα.

#### 5.000 μ.
* 1912
**  Χάνες Κολεμάινεν 
* 1920
**  Ζοζέφ Γκιγιεμό
* 1924
**  Πάαβο Νούρμι
* 1928
**   Βίλε Ρίτολα
* 1932
**  Λόρι Λέχτινεν
* 1936
**  Γκούναρ Χόκερτ
* 1948
**  Γκαστόν Ρέιφ
* 1952
**  Εμίλ Ζάτοπεκ
* 1956
**  Βλαντίμιρ Κουτς
* 1960
**  Μάρεϊ Χάλμπεργκ
* 1964
**  Μπομπ Σουλ
* 1968
**  Μ. Γκαμούντι
* 1972
**  Λάσε Βίρεν 
* 1976
**  Λάσε Βίρεν 
* 1980
**  Μίρουτς Γίφτερ 
* 1984
**  Σαΐντ Αουίτα 
* 1988
**  Τζον Νγκούγκι
* 1992
**   Ντίτερ Μπάουμαν
* 1996
**   Βένουστε Νιονγκάμπο 
* 2000
**  Μίλον Βόλντε
* 2004
**   Χισάμ Ελ Γκερούζ 
* 2008
**  Κενενίσα Μπεκέλε
* 2012
**  Μοχάμεντ Μο Φάρα
* 2016
**  Μοχάμεντ Μο Φάρα
* 2021
**  Τζόσουα Τσέπτεγκεϊ

thumb|250px|Ο Λάσε Βίρεν είναι ένας από τους δύο μόνο αθλητές (και ο πρώτος χρονολογικά) που κατέκτησαν δύο χρυσά Ολυμπιακά μετάλλια στο αγώνισμα

### Γυναίκες
* 1996
**  Γουάνγκ Τζουνσιά 
* 2000
**   Γκαμπριέλα Σάμπο 
* 2004
**   Μεσερέτ Ντεφάρ 
* 2008
**  Τιρουνές Ντιμπάμπα
* 2012
**   Μεσερέτ Ντεφάρ
* 2016
**   Βίβιαν Τσερουγιότ
* 2021
**   Σιφάν Χασάν

## Ρεκόρ
Το ολυμπιακό ρεκόρ για το αγώνισμα των ανδρών είναι **12:57.82** και σημειώθηκε από τον Αιθίοπα Κενενίσα Μπεκέλε στις 23 Αυγούστου 2008 κατά τη διάρκεια των Ολυμπιακών Αγώνων του Πεκίνου. 

Το αντίστοιχο ρεκόρ για τις γυναίκες είναι **14:26.17** και σημειώθηκε από την Βίβιαν Τσερουγιότ κατά τη διάρκεια των Ολυμπιακών Αγώνων του 2016.

## Πηγές
# *Οι Ολυμπιονίκες 1896-1980*, Χρυσός Τύπος ΑΕ
# *Ολυμπιάδα 80*, Olympic Press
# Τοm McNab: *Ολυμπιακοί Αγώνες 1984*, εκδ. Bell
# *Η Ιστορία των Ολυμπιακών Αγώνων*, Εκδοτική Αθηνών

## Παραπομπές


Δρομος 05000 μ
10.000 μέτρα στους Ολυμπιακούς Αγώνες

Ο **[[δρόμος 10.000 μέτρων]]** είναι αγώνισμα στίβου δρόμου αντοχής των Ολυμπιακών Αγώνων από την Ολυμπιάδα της Στοκχόλμης (1912).

Το αντίστοιχο γυναικείο αγώνισμα εντάχθηκε στο ολυμπιακό πρόγραμμα στίβου το 1988, στους Ολυμπιακούς της Σεούλ το 1988.

## Ολυμπιονίκες

### Άνδρες

* 1912
**  Χάνες Κολεμάινεν
* 1920
**  Πάαβο Νούρμι
* 1924
**  Βίλε Ρίτολα
* 1928
**   Πάαβο Νούρμι
* 1932
**  Γιάνους Κουσοτσίνσκι
* 1936
**  Ίλμαρι Σάλμινεν
* 1948
**  Εμίλ Ζάτοπεκ
* 1952
**  Εμίλ Ζάτοπεκ
* 1956
**  Βλαντίμιρ Κουτς
* 1960
**  Πιοτρ Μπολότνικοφ
* 1964
**  Μπίλι Μιλς
* 1968
**  Νάφταλι Τέμου
* 1972
**  Λάσε Βίρεν
* 1976
**  Λάσε Βίρεν
* 1980
**  Μίρουτς Γίφτερ
* 1984
**  Αλμπέρτο Κόβα
* 1988
**  Μπραχίμ Μπουταγιέμπ
* 1992
**   Χαλίντ Σκα
* 1996
**   Χαϊλέ Γκεμπρεσελασιέ  
* 2000
**  Χαϊλέ Γκεμπρεσελασιέ 
* 2004
**   Κενενίσα Μπεκέλε
* 2008
**  Κενενίσα Μπεκέλε
* 2012
**  Μοχάμεντ Μο Φάρα
* 2016
**  Μοχάμεντ Μο Φάρα
* 2020
**  Σελεμόν Μπαρέγκα
* 2024
**  Τζόσουα Τσέπτεγκεϊ

thumb|250px|Ο Πάαβο Νούρμι ήταν ο πρώτος που κατέκτησε δύο χρυσά Ολυμπιακά μετάλλια στο αγώνισμα και ο μόνος που δεν το πέτυχε σε συνεχόμενες διοργανώσεις

### Γυναίκες

* 1988
**  Όλγα Μπονταρένκο
* 1992
**  Ντεραρτού Τούλου
* 1996
**   Φερνάντα Ριμπέιρο 
* 2000
**   Ντεραρτού Τούλου
* 2004
**   Ξινγκ Χούινα
* 2008
**  Τιρουνές Ντιμπάμπα
* 2008
**  Τιρουνές Ντιμπάμπα
* 2016
** Αλμάζ Αγιάνα 
* 2020
**   Σιφάν Χασάν

## Ρεκόρ

Το ολυμπιακό ρεκόρ για το αγώνισμα των ανδρών είναι **27:05.10** και σημειώθηκε από τον Αιθίοπα Κενενίσα Μπεκέλε στις 20 Αυγούστου 2004 κατά τη διάρκεια των Ολυμπιακών Αγώνων της Αθήνας.

Το αντίστοιχο ρεκόρ για τις γυναίκες είναι **29:17.45** και σημειώθηκε από την Αλμάζ Αγιάνα από την Αιθιοπία το 2016 κατά τη διάρκεια των Ολυμπιακών Αγώνων του Ρίο Ντε Τζανέιρο.

## Πηγές
# "Οι Ολυμπιονίκες 1896-1980", Χρυσός Τύπος ΑΕ.
# "Ολυμπιάδα 80", Olympic Press.
# Τοm McNab, "Ολυμπιακοί Αγώνες 1984", Bell.
# "Η Ιστορία των Ολυμπιακών Αγώνων", Εκδοτική Αθηνών.

## Παραπομπές


Δρομος 10000 μ
Εθνικό Στάδιο του Πεκίνου

Το **Εθνικό Στάδιο του Πεκίνου** Χανυού Πινγίν: Běijīng Guójiā Tǐyùchǎng, Τονγκγιονγκ Πινγίν: Běijīng Guójiā Tǐyùchǎng), γνωστό επίσης και ως **Εθνικό Στάδιο** ή **Φωλιά Πουλιού** (鸟巢), λόγω της αρχιτεκτονικής του, είναι στάδιο που ολοκληρώθηκε τον Μάρτιο του 2008 για το Ολυμπιακό Πάρκο (Ολυμπιακό Πράσινο) στο Πεκίνο της Κίνας. Το στάδιο φιλοξένησε τα βασικά αθλήματα στίβου για τους Θερινούς Ολυμπιακούς Αγώνες 2008, καθώς επίσης και τις τελετές έναρξης και λήξης. Βρίσκεται ανατολικά του Εθνικού Κέντρου Υγρού Στίβου του Πεκίνου.

## Σχέδιο
thumb|left|150px|Μοντέλο της Φωλιάς του Πουλιού
Το 2002, κυβερνητικοί επίσημοι διοργάνωσαν διαγωνισμό σχεδίου ανοιχτό για αρχιτέκτονες από όλο τον κόσμο. Η αρχιτεκτονική φίρμα *Herzog & de Meuron* σε συνεργασία με την *ArupSport* και την Κινεζική Ομάδα Αρχιτεκτονικού Σχεδίου και Έρευνας κέρδισαν τον διαγωνισμό. Καλλιτεχνικός Σύμβουλος για το σχέδιο είναι ο Κινέζος σύγχρονος καλλιτέχνης Αΐ Γουειγουέι . Η ανασκαφή άρχισε παραμονή Χριστουγέννων τον Δεκέμβριο του 2003 και η κατασκευή ξεκίνησε τον Μάρτιο του 2004. Μετά την κατάρρευση του τερματικού σταθμού 2Ε στο Αεροδρόμιο Παρισιού Σαρλ ντε Γκωλ, ο οποίος είχε παρόμοιο σχέδιο με το Εθνικό Στάδιο, η κατασκευή διακόπηκε. Μετά από τροποποιήσεις στο σχέδιο, η κατασκευή ξεκίνησε ξανά.

Τον Ιανουάριο του 2008, η παγκόσμια κοινότητα ανέγειρε ανησυχίες για τις εργασιακές συνθήκες κατασκευής όταν έγινε γνωστό πως τουλάχιστον 10 θάνατοι είχαν επέλθει κατά την κατασκευή. Επίσημοι του Πεκίνου ανακοίνωσαν πως υπηρξαν μόνο 2 θάνατοι, καθώς επίσης και ένας σοβαρός τραυματισμός και τρεις ελαφρείς τραυματισμοί. 

## Χωρητικότητα

Το στάδιο έχει χωρητικότητα 91.000 θεατών. Η χωρητικότητα θα μειωθεί στις 80.000 μετά τους Αγώνες. Κόστισε τουλάχιστον 3,5 δισεκατομμύρια γιουάν.

## Πανόραμα

## Παραπομπές


## Εξωτερικοί σύνδεσμοι

* Εθνικό Στάδιο του Πεκίνου Πληροφορίες και φωτογραφίες
* Φωτογραφίες

Κατηγορία:Στάδια ποδοσφαίρου στην Κίνα
Κατηγορία:Αθλητικές εγκαταστάσεις Θερινών Ολυμπιακών Αγώνων 2008
Κατηγορία:Αθλητικές εγκαταστάσεις Χειμερινών Ολυμπιακών Αγώνων 2022
Κινα
Κατηγορία:Πεκίνο
Ελένη Αποστολοπούλου

Η **Ελένη Αποστολοπούλου** (Αθήνα, 1984) είναι Ελληνίδα ηθοποιός και σκηνοθέτρια.

## Βιογραφία
Η ηθοποιός γεννήθηκε και μεγάλωσε στην Αθήνα. Κατά τη διάρκεια της εφηβείας της ασχολήθηκε με το Τάε Κβον Ντο συμμετέχοντας μάλιστα και σε μερικούς αγώνες. Φοίτησε σε ελληνογαλλικό σχολείο της Αθήνας και αργότερα στη Δραματική Σχολή «Ίασμος» του Βασίλη Διαμαντόπουλου. Έχει πάρει μέρος σε πολλές ελληνικές τηλεοπτικές σειρές και θεατρικά έργα. Τα τελευταία χρόνια ζει στο Παρίσι, όπου εργάζεται ως ηθοποιός και σκηνοθέτρια.

## Καριέρα
Συμμετείχε σε δέκα επεισόδια της σειράς 10η εντολή του Πάνου Κοκκινόπουλου και αργότερα σε ένα επεισόδιο της σειράς Οι ιστορίες του αστυνόμου Μπέκα "καλοκαίρι του φόβου" στο ρόλο της Άσπας Δεμερτζή, στα Μαύρα Μεσάνυχτα και στη σειρά Ο πόλεμος των άστρων. Υποδύθηκε επίσης τον ρόλο της Αλίκης Μάτσου στη σειρά Δεληγιάννειον Παρθεναγωγείον του Χάρη Ρώμα. Έπειτα και σε μία ακόμα παραγωγή του ΑΝΤ1, συγκεκριμένα στη σειρά Πάρης και Ελένη.

Η ηθοποιός έχει συμμετάσχει και σε πολλές θεατρικές παραστάσεις, όπως το Το τρίτο στεφάνι, τις Νύφες και τον Μπακαλόγατο. Έχει πάρει μέρος, επίσης το 2008 και στην κωμική παράσταση Το φιόρο του Λεβάντε. Έχει κάνει το πέρασμα και από τον ελληνικό κινηματογράφο συμμετέχοντας στις ταινίες Νύφες, Η γυναίκα ειναι σκληρός ανθρωπος και στην Φυγή. Το 2012 συμμετείχε στην ταινία αγγλοελληνικής παραγωγής The Telemachy μαζί με τους Κωνσταντίνο Μαρκουλάκη και David Ames.

Αν και τα τελευταία χρόνια ζει στο Παρίσι το 2015 επέστρεψε στην Ελλάδα για να συμμετάσχει σε μερικά ακόμα επεισόδια της σειράς 10η εντολή.

## Πηγές
http://www.iasmos.net/user.php?uid=2568&acatid=310

## Εξωτερικοί σύνδεσμοι
* https://www.facebook.com/eleni.apostolopoulou.3/photos?lst=100004343821793%3A100002435671356%3A1589451983
* https://www.facebook.com/Eleni-Apostolopoulou-FAN-PAGE-252704751434046/

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου